**השבוע לפני: *7-13.9.2014 י"ב-י"ח באלול תשע"ד***

***7 בספטמבר –י"ב באלול:***

**1434** מועצת העיר באזל מחוקקת חוקים חדשים כנגד היהודים שמטרתם בעיקר לצמצום המגע בין נוצרים ויהודים. על היהודים נאסר להיכנס לאוניברסיטאות או שהם נאלצים להאזין לדרשות מיסיונריות.

**1947** מעפילי האונייה [**אקסודוס**](https://www.youtube.com/watch?v=hnbkqqcanz0) (4500 במספר) הורדו על ידי הבריטים בהמבורג, גרמניה, אחרי שבהגיעם ארצה גורשו חזרה לאירופה.

**1977** המשוררת [**תרצה אתר**](http://www.haaretz.co.il/news/education/1.1279539) בת ה-36 נופלת אל מותה מחלון ביתה בקומה השישית. על אף רמזים אובדניים בשיריה, המשפחה מתעקשת שמדובר בתאונה.

**1998** סרגיי ברין ולארי פייג, יזמים אמריקאים (וגם יהודים) צעירים מייסדים את חברת [**גוגל**](http://he.wikipedia.org/wiki/%D7%92%D7%95%D7%92%D7%9C_%28%D7%97%D7%91%D7%A8%D7%94%29)**.**

**2002** נפטר מסרטן מפתח העוזי, [**עוזי גל**](http://www.ynet.co.il/articles/0%2C7340%2CL-2107733%2C00.html).

***8 בספטמבר –י"ג באלול:***

1952 **ישראל הסכימה לקבל את** [השילומים **(כספי פיצויים)** מגרמניה](https://www.youtube.com/watch?v=oXTGpbzQXsc#t=22)

2001 במהלך חופשה בתורכיה נפטר מדום לב הבדרן [**דודו דותן**](http://www.ynet.co.il/articles/1%2C7340%2CL-1096628%2CFF.html).

2003 כמה שבועות לאחר יום הולדתה ה-101 נפטרה תועמלנית הנאצים, השחקנית-במאית-צלמת [**לני ריפנשטאהל**](http://he.wikipedia.org/wiki/%D7%9C%D7%A0%D7%99_%D7%A8%D7%99%D7%A4%D7%A0%D7%A9%D7%98%D7%90%D7%94%D7%9C).

**2006** נפטר **ישראל טויטו**, פעיל חברתי. מייסד **"**[**כיכר הלחם**](http://he.wikipedia.org/wiki/%D7%9B%D7%99%D7%9B%D7%A8_%D7%94%D7%9C%D7%97%D7%9D)**"** (נולד ב-1965).

**2010** נפטר [**ישראל טל**](http://www.yadlashiryon.com/show_item.asp?itemId=71&levelId=63853&itemType=0), אלוף בצה"ל וסגן הרמטכ"ל, אבי פרויקט טנק המרכבה (נולד 1924)

***9 בספטמבר – י"ד באלול:***

**1553**ברומא מעודד האפיפיור לעתיד, הקרדינל קרפה את שריפת התלמוד ביום ראש השנה

**1796**שוויון זכויות (אמנסיפציה) הוענק **ליהודי הולנד**.

**1930** נולדה [**אורה נמיר**](http://he.wikipedia.org/wiki/%D7%90%D7%95%D7%A8%D7%94_%D7%A0%D7%9E%D7%99%D7%A8), חברת כנסת ושרת העבודה והרווחה

1935 נולד השחקן [**חיים טופול**](https://www.youtube.com/watch?v=8lCce_Kjpis) ("סלאח שבתי", "כנר על הגג").

**1940****תל אביב** ספגה את ההפצצה האווירית הכבדה ביותר שהונחתה על ארץ ישראל במלחמת העולם השנייה. מפצצות שהוטלו על ידי מטוסים איטלקים נהרגו 117 איש ונפצעו כ- 150.

**1981**מתה [**רבקה גובר**](http://he.wikipedia.org/wiki/%D7%A8%D7%91%D7%A7%D7%94_%D7%92%D7%95%D7%91%D7%A8)**, אם הבנים**, כלת פרס ישראל על מפעל חייה בקליטת עלייה ועזרה לישובים צעירים.

***10 בספטמבר – ט"ו באלול:***

**1923** נולד [**אורי אבנרי**](http://www.avnery-news.co.il/hebrew/), חבר כנסת, עיתונאי ואיש שמאל ישראלי

**1923**מופיע לראשונה [**הדף היומי**](http://daf-yomi.com/dafYomi.aspx). מוציא אותו **רבי מאיר שפירא** בלובלין.

******

***11 בספטמבר – ט"ז באלול:***

**1881** נולד [**יוסף חיים ברנר**](https://www.youtube.com/watch?v=ECyAoDEI5ds), סופר עברי. נרצח ביפו 1921.

**1921** נוסד מושב העובדים הראשון בארץ ישראל [**נהלל**](http://he.wikipedia.org/wiki/%D7%A0%D7%94%D7%9C%D7%9C)**.**

1922 נכנס לתוקף **המנדט הבריטי בפלשתינה**.

**1942** נרצח [**הלל צייטלין**](https://library.osu.edu/projects/hebrew-lexicon/01964.php), סופר, משורר ועיתונאי בוורשה. צייטלין נרצח על ידי הנאצים בעודו אוחז בספר הזוהר והוא עטור בטלית ותפילין. בן 71 היה במותו.

**1966** נוסדה העיירה [**שלומי**](http://he.wikipedia.org/wiki/%D7%A9%D7%9C%D7%95%D7%9E%D7%99).

**1973** הוקם [**הליכוד**](http://he.wikipedia.org/wiki/%D7%94%D7%9C%D7%99%D7%9B%D7%95%D7%93) בהשתתפות גוש חירות ליברלים (גח"ל), הרשימה הממלכתית, המרכז החופשי ופעילי ארץ ישראל השלמה.

**2001** [**מתקפת הטרור הגדולה בהיסטוריה**](http://he.wikipedia.org/wiki/%D7%A4%D7%99%D7%92%D7%95%D7%A2%D7%99_11_%D7%91%D7%A1%D7%A4%D7%98%D7%9E%D7%91%D7%A8). קבוצת מחבלים מארגון אל קעידה חטפה ארבעה מטוסים בטיסות פנימיות בארה"ב. שניים מהמטוסים רוסקו על מרכז הסחר העולמי בניו-יורק (מגדלי התאומים). מטוס נוסף התרסק על מ. ההגנה האמריקאי בוושינגטון (הפנטגון). מטוס נוסף התרסק במדינת פנסילווניה .

***12 בספטמבר – י"ז באלול:***

**1917** פורסמה הוראת הפיקוד העליון הבריטי, על פיה הוקמו, ביוזמת ז'בוטינסקי ואחרים, גדודי הקלעים המלכותיים - [**הגדודים העבריים**](http://he.wikipedia.org/wiki/%D7%94%D7%92%D7%93%D7%95%D7%93%D7%99%D7%9D_%D7%94%D7%A2%D7%91%D7%A8%D7%99%D7%99%D7%9D) של מלחמת העולם הראשונה - מקרב יהודי לונדון, ארצות הברית וארץ ישראל.

**1935** זאב ז'בוטינסקי מייסד בוינה את [**התנועה הציונית החדשה הרביזיוניסטית**.](http://he.wikipedia.org/wiki/%D7%A6%D7%99%D7%95%D7%A0%D7%95%D7%AA_%D7%A8%D7%95%D7%95%D7%99%D7%96%D7%99%D7%95%D7%A0%D7%99%D7%A1%D7%98%D7%99%D7%AA) התנועה נמצאת במתח עם התנועה הציונית העולמית ובייחוד לאחר רצח ארלוזורוב. שבר ממשי בין התנועות הגיע עם ההחלטה שלא לאפשר פעולות עצמאיות של גופים ציוניים. כעבור אחד-עשר שנים התנועות מתאחדות.

**1949** נתקבל **"**[**חוק חינוך חובה**](http://cms.education.gov.il/EducationCMS/Units/Owl/Hebrew/ChukimMediniyut/Hukim/LimudHova.htm)**"** בכנסת.

**1970** [**ספטמבר השחור**](http://he.wikipedia.org/wiki/%D7%A1%D7%A4%D7%98%D7%9E%D7%91%D7%A8_%D7%94%D7%A9%D7%97%D7%95%D7%A8) - חוסיין מלך ירדן פותח במבצע לדחיקת רגלי המחבלים ממלכתו. ההתנגשויות בין שני הצדדים נמשכו עד יולי 1971, עת הוצאו המחבלים כליל מתחומי ירדן.

**2005** כוחות צה"ל השלימו את נסיגתם מרצועת עזה במסגרת ביצוע [**תוכנית ההתנתקות**](http://he.wikipedia.org/wiki/%D7%AA%D7%95%D7%9B%D7%A0%D7%99%D7%AA_%D7%94%D7%94%D7%AA%D7%A0%D7%AA%D7%A7%D7%95%D7%AA). בכך מסתיימת שליטה ונוכחות ישראלית של 38 שנה ברצועה.

***13 בספטמבר – י"ח באלול:***

**1949**ראשיתו של מוסד [**מבקר המדינה**](http://www.mevaker.gov.il/he/Pages/default.aspx). המבקר הראשון - זיגפריד מוזס.

**1993** נחתם [**הסכם אוסלו**](https://www.youtube.com/watch?v=O-cZeomJWoU) בין מדינת ישראל לפלסטינים בחסות נורבגיה***.***